钦定古今图书集成/明伦汇编/闺媛典/第296卷 > 皇清二十九 > 张庭训妻牛氏〈妇刘氏附〉
## 钦定古今图书集成/明伦汇编/闺媛典/第296卷 > 皇清二十九 > 张庭训妻牛氏〈妇刘氏附〉

按《济南府志》：“牛氏，阳信人张庭训妻。年二十三，夫亡，遗孤崑在襁褓，氏抚之。长娶妇谢氏，早亡。继娶刘氏，年二十六，生一女而崑夭。姑劝之嫁，刘誓不他适，日夜纺绩以养其姑。姑年七十九终，立再从子勿欺为崑嗣。娶妇万氏，合葬舅姑于祖茔。寻勿欺夫妇相继殁，刘孤苦终身，年七十馀卒。”